A Bizottság 3988/87/EGK rendelete
(1987. december 22.)
a marhahúságazatban a közös piacszervezés alkalmazására tekintettel egyes intézkedéseknek a Kombinált Nómenklatúra bevezetése következtében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a 3985/87/EGK rendelettel módosított [1], a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikke (1) bekezdésének második albekezdésére,
tekintettel a marha- és borjúhús piacának közös szervezéséről szóló 805/68/EGK tanácsi rendelet módosításáról szóló, 1987. december 22-i 3905/87/EGK tanácsi rendeletre [3] és különösen annak 2. cikkére,
mivel a 2658/87/EGK rendelet 15. cikke (1) bekezdésének második albekezdése szerint a Kombinált Nómenklatúrát használó közösségi jogszabályok technikai jellegű kiigazítását a Bizottság végzi; mivel a lényegi módosításokat a 805/68/EGK tanácsi rendelet [4] 27. cikkében megállapított eljárással összhangban kell végrehajtani a 3905/87/EGK rendelet 2. cikke értelmében;
mivel a marha- és borjúhúságazatban számos intézkedést kell technikai szinten, illetve egyes lényeges rendelkezésekkel kapcsolatban kiigazítani abból a célból, hogy figyelembe vegyék az új Kombinált Nómenklatúra alkalmazását az áruk megjelölésének és kódolásának összehangolt rendszere alapján, tekintettel az áruk vámtarifán belüli besorolását szolgáló nómenklatúráról szóló, 1950. december 15-i Egyezmény felváltására;
mivel az ilyen jellegű módosításokat igénylő szövegek számára és tartalmára való tekintettel tanácsos valamennyi szükséges módosításnak egy rendeletbe való átcsoportosítása;
mivel egyes számítási tényezőket, amelyek még mindig az említett értékek szerinti elszámolási egységekben jelennek meg, ECU-ban kell kifejezni a legutóbb az 1636/87/EGK rendelettel [5] módosított 1676/85/EGK tanácsi rendelet [6] 13. cikkében említett 1,208953-es együttható alkalmazásával;
mivel az e rendeletben előírt, a 3905/87/EGK rendelet 2. cikkének alkalmazására vonatkozó intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
A legutóbb a 3114/83/EGK rendelettel [7] módosított, a marha- és borjúhúsra kivetett lefölözések alkalmazására vonatkozó szabályok megállapításáról és a közös vámtarifáról szóló 950/68/EGK tanácsi rendelet módosításáról szóló, 1977. március 18-i 586/77/EGK bizottsági rendelet [8] a következőképpen módosul:
1. A 6. cikk helyébe a következő cikk lép:
"6. cikk
A 020210 és a 02022010 vámtarifa-alszám alá tartozó és a 805/68/EGK rendelet mellékletének b) pontjában meghatározott fagyasztott hús esetében:
a) a 11. cikk (2) bekezdése a) pontjában említett együttható 1,69;
b) a 11. cikk (2) bekezdésének b) pontjában említett egyösszegű érték 100 kilogrammonként 6,65 ECU."
2. A 9. cikk első bekezdésének helyébe a következő bekezdés lép:
"(1) A lefölözések alkalmazásában
a) "Szarvasmarhafélék hasított teste" - a Kombinált Nómenklatúra 020110 és 020210 vámtarifa-alszáma alkalmazásában - az egész hasított testet jelenti kivéreztetés, kibelezés és megnyúzás után, fejjel vagy anélkül, lábakkal együtt vagy azok nélkül, valamint a kapcsolódó vágási melléktermékeivel és belsőségeivel együtt vagy ezek nélkül. Ha a hasított testet fej nélkül importálják, azt az atlaszcsigolya mentén kell leválasztani. Ha lábak nélkül importálják, az első illetve hátsó lábtőizületnél kell azokat levágni; a "hasított test" tartalmazza a hasított test szügyi részét az összes csonttal, a hátrészt, a nyakat és a lapockát több, mint 10 pár bordával együtt.
b) "Szarvasmarhafélék hasított félteste" - a Kombinált Nómenklatúra 020110 és 020210 vámtarifa-alszáma alkalmazásában - az a termék, amely a test szimmetrikus kettévágásával keletkezik, az összes nyaki-, háti-, ágyéki- és keresztcsigolyák középpontján keresztül, valamint a szegycsont és az ülő-fancsonti összeköttetés középvonalán keresztül; a "hasított féltest"-nek tartalmaznia kell a hasított féltest elülső (szügyi) részét a csontokkal, a tarjával, a nyakkal és a lapockával, valamint több, mint 10 bordával együtt.
c) "Kompenzált negyedek": a Kombinált Nómenklatúra 02012011, 02012019 és 02022010 vámtarifa-alszáma alkalmazásában olyan testdarabok, amelyek tartalmazzák az alábbiak valamelyikét:
- olyan elülső testnegyedek, amelyek tartalmazzák az összes csontot, a tarját, a nyakat és a lapockát, valamint a 10. bordánál vannak elvágva; vagy olyan hátulsó testnegyedek, amelyek tartalmazzák az összes csontot, a combot és a hátszínt, valamint a harmadik bordánál vannak elvágva, vagy
- olyan elülső testnegyedek, amelyek tartalmazzák az összes csontot, a tarját, a nyakat és a lapockát, valamint az ötödik bordánál vannak elvágva, és kapcsolódik hozzájuk a teljes ágyék és a mell; vagy olyan hátulsó testnegyedek, amelyek tartalmazzák az összes csontokat, a combot és a hátszínt, valamint a nyolcadik bordánál vannak elvágva.
A "kompenzált negyedet" alkotó elülső és hátulsó testnegyedeket egyszerre és azonos számban kell importálni, az elülső testnegyedek teljes tömegének meg kell egyeznie a hátulsó testnegyedek tömegével. A tömegbeli különbség a két rész között ugyanakkor megengedett, amennyiben ez nem haladja meg a nehezebb rész (az elülső vagy a hátulsó testnegyedek) tömegének 5 %-át.
d) "Bontatlan elülső testnegyedek": a Kombinált Nómenklatúra 02012031, 02012039 és 02022030 vámtarifa-alszáma alkalmazásában a hasított test elülső részét jelentik, amelyek tartalmazzák az összes csontot, a tarját, a nyakat és a lapockát, valamint legalább négy, legfeljebb 10 pár bordát (az első négy pár bordának teljesnek kell lennie, a többit el lehet vágni) a sovány dagadóval együtt vagy anélkül.
e) "Bontott elülső testnegyedek": a Kombinált Nómenklatúra 02012031, 02012039 és ex02022030 vámtarifa-alszáma alkalmazásában a hasított féltest elülső részét jelentik, amelyek tartalmazzák az összes csontot, a tarját, a nyakat és a lapockát, valamint legalább négy, legfeljebb 10 pár bordát (az első négy pár bordának teljesnek kell lennie, a többit el lehet vágni) a puha hátszínnel együtt vagy anélkül.
f) "Bontatlan hátulsó testnegyedek": a Kombinált Nómenklatúra 02012051, 02012059 és a 02022050 vámtarifa-alszáma alkalmazásában a hasított test hátulsó részét jelentik, amely tartalmazza az összes csontot, a combot és a hátszínt, a filét is, valamint legalább három teljes vagy részbordát, a lábszárral vagy anélkül, illetve a puha hátszínnel vagy anélkül.
g) "Bontott hátulsó testnegyedek": a Kombinált Nómenklatúra 02012051, a 02012059 és a 02022050 vámtarifa-alszámok alkalmazásában a hasított féltest hátulsó részét jelentik, amely tartalmazza az összes csontot, a combot és a hátszínt, a filét is, valamint legalább három teljes vagy részbordát, a lábszárral vagy anélkül, illetve a puha hátszínnel vagy anélkül.
h) "Lapocka": a Kombinált Nómenklatúra 02023050 vámtarifa-alszáma alkalmazásában az elülső testnegyed háti részét jelenti, amely tartalmazza az elülső testnegyed felső részét, a lapocka felső részét és amelyet olyan elülső testnegyedből nyertek, amely legalább négy, legfeljebb 10 bordát tartalmaz, valamint amelyet egyenesen vágtak el olyan vonal mentén, amely keresztül megy az első borda és a szegycsont izületén és addig a pontig tart, ahol a 10. bordára a rekesz ráhajlik.
i) "Szegy": a Kombinált Nómenklatúra 02023050 vámtarifa-alszáma alkalmazásában az elülső testnegyed alsó részét jelenti, amely tartalmazza a szegy mindkét részét (vékony szegy és szegykötés).
j) "Szarvasmarha más elkészített és konzervált húsa, vágási mellékterméke vagy belsősége, főzés nélkül": a Kombinált Nómenklatúra 16025010 és 16029061 vámtarifa-alszáma alkalmazásában olyan termékekre vonatkozik, amelyeket semmiféle hőkezelési eljárással nem kezeltek, vagy amelyeket olyan hőkezelésnek nem vetettek alá vagy csupán olyan hőkezelésen estek át, amely alkalmatlan volt arra, hogy a termék egész tömegében kicsapja a fehérjéket, és amelyeknél így a vágási felületen rózsaszínes folyadék nyomai látszanak, ha a terméket a legvastagabb része mentén vágják ketté."
3. A 14. cikket el kell hagyni.
4. Az I. és II. melléklet helyébe e rendelet I. és II. melléklete lép.
2. cikk
A legutóbb az 1809/87/EGK rendelettel [9] módosított, az intervenciós készletekből származó és közösségi feldolgozásra szánt fagyasztott marhahús értékesítésére vonatkozó részletes szabályok meghatározásáról, és az 1687/76/EGK rendelet módosításáról szóló, 1977. szeptember 30-i 2182/77/EGK bizottsági rendelet [10] 1. cikke (1) bekezdésének b) pontja helyébe a következő pont lép:
"b) ugyanazon rendelet 2. cikke (6) bekezdésében meghatározott egyéb termékek vagy a Kombinált Nómenklatúra 02102090 alszáma alá tartozó termékek."
3. cikk
A legutóbb a 3350/87/EGK rendelettel [11] módosított, a marha- és borjúhúságazatbeli intervenciós intézkedések alkalmazására vonatkozó részletes szabályok megállapításáról, valamint az 1896/73/EGK és a 2630/75/EGK rendelet hatályon kívül helyezéséről szóló, 1978. szeptember 25-i 2226/78/EGK bizottsági rendelet [12] II. mellékletének 1. pontja helyébe a következő pont lép:
"1. Kifejlett szarvasmarhafélék húsa, frissen vagy fagyasztva (a Kombinált Nómenklatúra 0201 vámtarifaszáma), legfeljebb hat nappal korábban levágott állatok hasított teste, hasított félteste vagy kompenzált negyede, elülső testnegyedek vagy hátulsó testnegyedek formájában."
4. cikk
A legutóbb az 1121/87/EGK rendelettel [13] módosított, a feldolgozásra szánt fagyasztott marhahús tekintetében a különleges behozatali szabályok alkalmazására vonatkozó részletes szabályok megállapításáról és az 572/78/EGK rendelet hatályon kívül helyezéséről szóló, 1979. június 8-i 1136/79/EGK bizottsági rendelet [14] 2. cikke (5) bekezdésének helyébe a következő bekezdés lép:
"(5) A 805/68/EGK rendelet 14. cikke (1) bekezdésének a) pontja alkalmazásában a "tartósított" a Kombinált Nómenklatúra 16025090 alszáma alá tartozó termékeket jelenti, amelyek legalább 20 tömegszázalék marhahúst tartalmaznak, a belsőséget és a zsírt leszámítva, amelyben a marhahús és kocsonya a tiszta tömeg legalább 85 %-át teszi ki.
Mindamellett a kiskereskedelmi vagy vendéglátóipari létesítményekben feldolgozott és a végső fogyasztónak eladásra kínált termékeket nem tekintik "tartósítottnak"."
5. cikk
A fajtatiszta tenyészmarhákra vonatkozó export-visszatérítésről szóló, 1979. július 24-i 1544/79/EGK bizottsági rendelet [15] a következőképpen módosul:
1. Az 1. cikk helyébe a következő cikk lép:
"1. cikk
Az export-visszatérítés alkalmazásában szarvasmarhaféléknek tekintik a Kombinált Nómenklatúra 01021000 alszáma alá tartozó fajtiszta tenyészállatokat, amennyiben azok megfelelnek a 77/504/EGK tanácsi irányelv 1. cikkében megadott meghatározásnak."
2. A 2. cikk (2) bekezdésének helyébe a következő bekezdés lép:
"(2) A Kombinált Nómenklatúra 01021000 alszáma alá tartozó állatok esetében a vámeljárásnál szükséges behozatali vámalakiságok teljesítéséhez be kell nyújtani a törzskönyvet vagy az azzal egyenértékű, a tenyésztő nevét és címét megjelölő dokumentumot.
Amennyiben a tenyésztő a Közösségen belül letelepedett, azt is bizonyítania kell, hogy számára visszatérítést még nem nyújtottak, vagy ha igen, bizonyítania kell, hogy a kapott visszatérítést visszafizette. Amennyiben ezt nem tudja bizonyítani, úgy tekintik, hogy az állatok a Kombinált Nómenklatúra 01029031, 01029033 és 01029035 alszáma alá tartozó szarvasmarhafélékre a Közösségbe való újrabehozatal napján kivetett legmagasabb importlefölözéssel egyenértékű export-visszatérítésben részesültek.".
6. cikk
A legkisebb mértékű export-visszatérítésnek a marha- és borjúhúsból készült egyes termékekre történő alkalmazásáról szóló, 1980. április 23-i 988/80/EGK bizottsági rendelet [16] 1. cikkében a mondat első részének helyébe a következő szöveg lép:
"Azt a tényt, amely szerint a Kombinált Nómenklatúra 0201 vámtarifaszáma és 02061095 alszáma alá tartozó, az Egyesült Államokba exportált termékek esetében visszatérítést nem rögzítettek, figyelmen kívül kell hagyni."
7. cikk
A legutóbb a 3893/87/EGK rendelettel módosított [17], a marha- és borjúhúságazatban a behozatali és kiviteli engedélyek rendszerének alkalmazására vonatkozó különös részletes szabályokról szóló, 1980. szeptember 4-i 2377/80/EGK bizottsági rendelet [18] a következőképpen módosul:
1. A 2. cikk helyébe a következő szöveg lép:
"2. cikk
(1) A 805/68/EGK rendelet 1. cikke (1) bekezdésének a) pontjában említett minden egyes termék esetében, és a Kombinált Nómenklatúra 16025090 és 16029069 alszáma alá tartozó bármely termék esetében azoknak a Közösségbe irányuló importja vagy az onnan való exportja engedélyhez kötött.
(2) A Kombinált Nómenklatúra 01021000 alszáma alá tartozó termékeknek a Közösségből való exportja engedélyhez kötött."
2. A 4. cikk a) pontja helyébe a következő pont lép:
a) Behozatali engedélyek, amelyekben előzetesen rögzítették a lefölözés mértékét:
i. a 3183/80/EGK rendelet 21. cikkének (1) bekezdése szerint a kiállítás napjától számított 30 napra az Argentínából és Uruguayból származó és onnan érkező, a Kombinált Nómenklatúra 020100 vámtarifaszáma és a 02061095 alszáma alá tartozó termékek esetében;
ii. attól az időponttól számított 60 napra az Argentínából, Ausztráliából, Új-Zélandról vagy Uruguayból származó és onnan érkező, a Kombinált Nómenklatúra 0202 vámtarifaszáma, valamint 02062991 alszáma alá tartozó termékek esetében;
iii. attól az időponttól számított 45 napra a Romániából származó és onnan érkező, a Kombinált Nómenklatúra 0202 vámtarifaszáma és a 02062991 alszáma alá tartozó termékek esetében.
3. A 8. cikk helyébe a következő szöveg lép:
"8. cikk
(1) A kiviteli engedély iránti kérelemben az alábbiak szerint azonosítják be a terméket:
- a Kombinált Nómenklatúra egyik alszáma,
- a Kombinált Nómenklatúra egyik alszámcsoportja
a III. mellékletben megjelenő megfelelő francia bekezdések alapján.
Ugyanazokat az alszámokat vagy alszámcsoportokat kell megjelölni a kiviteli engedélyen is.
(2) Egyéb rendelkezések sérelme nélkül a behozatali engedélyt:
- a Kombinált Nómenklatúra egyik alszáma alá tartozó termékre,
- a Kombinált Nómenklatúra egyik alszámcsoportja alá tartozó termékre
a IV. mellékletben megjelenő megfelelő francia bekezdések alapján kell kérelmezni.
Ugyanazokat az alszámokat vagy alszámcsoportokat kell megjelölni a behozatali engedélyen is.
(3) Azonban egyes célországok vagy minden célország esetében a visszatérítés előzetes rögzítése kizárólag az (1) bekezdésben említett egyes alszámok vagy alszámcsoportok alá tartozó termékek esetén lehetséges, a kérelem és az engedély 12. rovata tartalmazza a visszatérítés előzetes rögzítésére jogosult termékek megnevezését, az alszámot vagy alszámcsoportot pedig bejegyzik a 8. rovatba. Az engedély csak az ily módon megjelölt termékekre érvényes."
4. A 8a. cikk (1) és (2) bekezdésének helyébe a következő bekezdések lépnek:
"(1) A Kombinált Nómenklatúra 0201 és 0202 vámtarifaszáma, valamint 02061095 és 02062991 alszáma alá tartozó termékek esetében a kiviteli engedély iránti kérelem és engedély 13. rovatának tartalmaznia kell a termék rendeltetési ország nevét.
(2) A Kombinált Nómenklatúra 0201 és 0202 vámtarifaszáma, valamint 02061095 és 02062991 alszáma alá tartozó termékek esetében a 3. cikk a) pontjában említett előzetesen rögzített visszatérítésű kiviteli engedélyeket a kérelem benyújtását követő naptól számított ötödik munkanapon bocsátják ki, feltéve ha az adott időszakban nem hoznak különleges intézkedéseket."
5. A 16. cikk (1) bekezdésében a "közös vámtarifa 0201 A. II. alszámától" mondatrész helyébe a "Kombinált Nómenklatúra 0201, 0202 vámtarifaszámától, valamint 02061095 és 02062991 alszámától" mondatrész lép.
6. Az I. melléklet első szakaszának 1., 2. és 3. pontja helyébe e rendelet III. melléklete lép.
7. Az első melléklet II. szakaszának helyébe e rendelet IV. melléklete lép.
8. A rendelet az e rendelet V. mellékletében található III. melléklettel egészül ki.
9. A rendelet az e rendelet VI. mellékletében található IV. melléklettel egészül ki.
8. cikk
Az 1652/87/EGK rendelettel [19] módosított, a meghatározott fajtájú fagyasztott marha- és borjúhúsoknak a közös vámtarifa 0201 A. II b) 4 bb) 22. alszáma alá való sorolása feltételeinek meghatározásáról szóló, 1981. január 16-i 139/81/EGK bizottsági rendelet [20] a következőképpen módosul:
1. A címben a "közös vámtarifa 0201 A. II b) 4 bb) aa." alszáma helyébe a "Kombinált Nómenklatúra 02023050" alszáma lép.
2. Az 1. cikk helyébe a következő szöveg lép:
"1. cikk
A harmadik országokból származó fagyasztott húsoknak a Kombinált Nómenklatúra 02023050 alszáma alá történő besorolása az e rendeletben megállapított követelményeknek megfelelő eredetiségigazolás bemutatásához kötött."
9. cikk
A 3169/87/EGK rendelettel [21] módosított, az egyes csontozatlan (csontos) marhahúsokra nyújtott különleges export-visszatérítésekre vonatkozó feltételek megállapításáról szóló, 1984. január 12-i 74/84/EGK bizottsági rendelet [22] 1. cikkében az első albekezdés helyébe a következő szöveg lép:
"A Kombinált Nómenklatúra 02012090 alszáma alá tartozó csontozatlan (csontos), a kifejlett hímivarú szarvasmarha hasított testéből, hasított féltestéből vagy kompenzált negyedéből, elülső testnegyedéből és hátulsó testnegyedéből származó darabok frissen vagy hűtve, e rendelet feltételei mellett különleges export-visszatérítésre jogosultak."
10. cikk
A legutóbb a 3425/86/EGK rendelettel [23] módosított, a marha- és borjúhúsból készült egyes tartósított termékekre nyújtott export-visszatérítések alkalmazására vonatkozó különleges részletes szabályokról szóló, 1984. augusztus 14-i 2388/84/EGK bizottsági rendelet [24] a következőképpen módosul:
1. Az 1. cikk helyébe a következő szöveg lép:
"1. cikk
A Kombinált Nómenklatúra 16025090 alszáma alá tartozó tartósított termékek, amelyek megfelelnek az e rendeletben megállapított feltételeknek, és amelyeket harmadik országokba exportálnak, különleges visszatérítésre jogosultak, amennyiben azokat az 565/80/EGK rendelet 4. cikkében előírt szabályok szerint állítják elő."
2. A 3. cikk helyébe a következő szöveg lép:
"3. cikk
Amennyiben a Közösség vámterületén a Kombinált Nómenklatúra 16025090 alszáma alá tartozó, a 2. cikkel összhangban előállított tartósított termékek újraimportjára kerül sor, és a 754/76/EGK tanácsi rendelet szerint nem nyilvánítják szabad forgalomban lévőnek, az illetékes hatóság kizárólag abban az esetben engedélyezi a szabad forgalomba hozatalt, ha az importra kivetett vámok megfizetése mellett bizonyítást nyer, hogy az exporthoz nyújtott visszatérítést visszafizették. Amennyiben a nyújtott összeget nem tudják az illetékes hatóságok számára hitelt érdemlően meghatározni, azt úgy tekintik, hogy egyenlő a szóban forgó termékek szabad forgalomba bocsátásához benyújtott vámáru-nyilatkozat elfogadásának időpontjában alkalmazott legnagyobb kérelmezhető visszatérítéssel."
11. cikk
A Portugáliára vonatkozóan a marha- és borjúhús-kereskedelemben a különleges lefölözések meghatározásáról szóló, 1986. február 28-i 588/86 EGK bizottsági rendelet [25] I. mellékletének helyébe e rendelet VII. melléklete lép.
12. cikk
Az egyes kifejlett szarvasmarhaféléknek az Egyesült Királyság területén történő levágásához nyújtott vágási támogatás alkalmazására vonatkozó részletes szabályok megállapításáról szóló, 1986. május 30-i 1695/86/EGK bizottsági rendelet [26] a következőképpen módosul:
1. A 10. cikk (2) bekezdésének c) pontja helyébe a következő szöveg lép:
"c) minden egyes tíznapos időszakra vonatkozóan, azt követően legkésőbb 15 napon belül közölni kell a Bizottsággal a Kombinált Nómenklatúra 16025090 és 16029069 alszáma alá tartozó termékek mennyiségét."
2. A melléklet helyébe e rendelet VIII. melléklete lép.
13. cikk
A 84/363/EGK határozattal [27] módosított, az Egyesült Királyság által a Man-szigeti hatóságok számára a juhhúsra, marhahúsra és borjúhúsra vonatkozó különleges behozatali engedélyek rendszere alkalmazásának engedélyezéséről szóló, 1982. július 19-i 82/530/EGK tanácsi határozat [28] 1. cikkének (1) bekezdése helyébe a következő szöveg lép:
"(1) Az import korlátozása érdekében az Egyesült Királyság engedélyezheti a Man-szigeti kormány számára a juhhúsra, marhahúsra és borjúhúsra vonatkozó különleges behozatali engedélyek rendszerének alkalmazását a Kombinált Nómenklatúra 010210, 01029010, 01029031, 01029033, 01029035, 01029037, 0104, 0201, 0202, 0204, 02061095 és 02062991 vámtarifaszáma és alszáma alá tartozó termékek esetében."
14. cikk
A legutóbb a 2405/87/EGK rendelettel [29] módosított, az egyes intervenciós hivatalok birtokában lévő és exportra szánt egyes csontos marhahúsok előzetesen rögzített egységes áron történő értékesítéséről szóló, 1985. szeptember 23-i 2670/85/EGK bizottsági rendelet [30] 2. cikkének (1) bekezdése helyébe a következő szöveg lép:
"(1) A húst azon rendeltetési országok egyikébe kell exportálni, amelyek tekintetében visszatérítést állapítanak meg a Kombinált Nómenklatúra 02023090 alszáma alá tartozó termékek esetében."
15. cikk
Az 1416/87/EGK rendelettel [31] módosított, az egyes intervenciós hivatalok birtokában lévő és exportra szánt egyes csontos marha- és borjúhúsok előzetesen rögzített egységes áron történő értékesítéséről, valamint az 1687/76/EGK rendelet [32] módosításáról szóló, 1987. április 14-i 1055/87/EGK bizottsági rendelet 2. cikkének (1) bekezdésében az első mondat helyébe a következő szöveg lép:
"(1) A húst azon rendeltetési országok egyikébe kell exportálni, amelyek tekintetében visszatérítést állapítanak meg a Kombinált Nómenklatúra 02023090 alszáma alá tartozó termékek esetében."
.
16. cikk
Ez a rendelet 1988. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1987. december 22-én.